A dispărut cel din SUA, a apărut în România. Ce scrie presa internaţională despre monolitul românesc.
ABC News: "Monolitul descoperit în Utah a dispărut misterios peste noapte, o structură similară a fost văzută în România". Ştirea a apărut în publicaţii precum TMZ, The Sun, Mirror sau The Telegraph. Între timp, autoritățile au început o anchetă.
La câteva zile după descoperirea unui monolit misterios în Utah, Statele Unite, o structură similară a apărut şi în România. Între timp, cel din SUA a dispărut.Monolitul se află pe platoul Bâtca Doamnei din Piatra Neamț şi apariţia lui a alertat presa internaţională.ABC News a scris: "Monolitul descoperit în Utah a dispărut misterios peste noapte, o structură similară a fost văzută în România".Englezii de la Daily Mail au comparat structura descoperită în România cu cea din "2001: O odisee spaţială", filmul lui Stanley Kubrick bazat pe cartea omonimă a lui Arthur C. Clarke: "Acum un misterios monolit în stilul Arthur C Clarke a apărut în România după ce o inexplicabilă structură din metal a dispărut din Utah – deci, cine (sau ce) a pus-o acolo?"Ştirea cu monolitul românesc a mai apărut şi în publicaţii precum Sky News, TMZ, The Sun, Mirror sau The Telegraph. Între timp, autoritățile au început o anchetă întrucât structura se află pe un sit arheologic.